
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
konyha gázellátásának és használati melegvíz készítésének komplett felújításához 

előirányzat biztosítására
Martfű Város Önkormányzata Képviselő-testületének

2019. június 6.-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalás módja: nyilvános ülés
Tisztelt Képviselő-testület!

GYSZSZK szervezeti keretei között működő önkormányzati konyhában a hatékony és biztonságos működés és munkavégzés szempontjából sürgőssé vált a gázellátásának és a használati melegvíz (HMV) készítésének komplett felújítása.

A meglévő gázbojler már nem képes kielégíteni a főzőkonyha melegvíz igényét, a teljesítménye kicsi, a felfűtés hosszú időt vesz igénybe. A belső hőcserélős, tárolós vízmelegítő helyett kondenzációs gázkazánnal fűtött, külső hőcserélős tárolós vízmelegítő kerül beépítésre. A felújítás megoldaná a felsorolt hiányosságokat egy új HMV termelő rendszer kialakításával. Mivel a konyha légtechnikai rendszere is felújításra kerül a közeljövőben, az új HMV rendszer a tervezett kondenzációs gázkazánnal együtt képes az új légkezelő berendezés fűtési igényének jelentős részét is biztosítani.

A légkezelő berendezéshez fűtő-hűtő VRF berendezés is telepítve lesz, ezért a tervezett gázkazán teljesítménye a VRF berendezés figyelembe vételével, valamint a meglévő G-25-ös gázmérő kapacitásának figyelembe vételével lett meghatározva.
A tervezői költségvetés alapján a felújítás becsült költsége: bruttó 6.735.611,- Ft.

Három árajánlatot kértünk az Önkormányzat beszerzési szabályzatának megfelelően, két árajánlat érkezett, a nyertes ajánlat szerint a felújítás összköltsége: bruttó 8.255.157,- Ft.
A tervezett beruházás műszaki leírásait előterjesztésemhez csatolom.

A beruházás megvalósításának helyszíne: Martfű, Május 1. út 2., 380 hrsz.
A felújításhoz szükséges forrást Képviselő-testület az 1/2019.(III.1.) önkormányzat 2019. évi költségvetésének megállapításáról szóló rendelet 16. mellékletében szereplő általános tartaléka terhére biztosítható.
Kérem a Tisztelt Képviselő-testületet, hogy a beruházás megvalósításához szükséges forrás előirányzatának biztosításáról az alábbi határozati javaslat elfogadásával szíveskedjen dönteni.

Határozati javaslat:


.../2019.(.........) határozat

konyha gázellátásának és használati melegvíz készítésének komplett felújításához előirányzat biztosításáról
Martfű Város Önkormányzatának Képviselő-testülete megtárgyalta a konyha gázellátásának és használati melegvíz készítésének komplett felújításához előirányzat biztosítására szóló előterjesztést, és az alábbiak szerint döntött:
Martfű Város Önkormányzatának Képviselő-testülete a szükséges bruttó 8.255.157,- Ft forrást az önkormányzat 2019. évi költségvetésének megállapításáról szóló 1/2019.(III.1.) önkormányzati rendelet 16. melléklet általános tartaléka terhére biztosítja. 
A projekt megvalósításának helyszíne: Martfű, Május 1. út 2.,  380 hrsz.
Erről értesülnek:
1./ JNSZ Megyei Kormányhivatal, Szolnok

2./ Valamennyi képviselő, Helyben 
3./ Pénzügyi- és Adóügyi Iroda, Helyben

4./ Műszaki Iroda, Helyben
Martfű, 2019. június 4.
Dr. Papp Antal

polgármester

Látta: Szász Éva jegyző

